приспадната стойността от 37,4 t CO2 екв./TJ. Тази стойност съответства на емисионния фактор за природния газ (56,1 t CO2 екв./TJ), умножен по коефициент 0,667, с който се отчита разликата в ефективността между използването на отпаден газ и използването на еталонното гориво природен газ. За получения отпаден газ беше използвана стойност 48,0 t CO2 екв./TJ. Тази стойност беше получена като за стойността на горивния показател беше приложен процент на годишно намаление в размер на 1,6 % за 9-годишния период от 2007/2008 г. до 2016/2017 г.
 (7)
 При подинсталации, получаващи междинни продукти, чието производство е обхванато от системните граници на съответния продукт, и при които не е било технически приложимо да се определят емисиите на парникови газове, свързани с производството на тези междинни продукти на основата на представените данни, ефективността по отношение на емисиите на парникови газове на съответните подинсталации не следва да се взема предвид при определянето на преразгледаните стойности на показателите. Това се отнася за актуализирането на стойността на показателите за нефтохимически продукти, течни черни метали, синтерована доломитна вар, амоняк, водород и натриев карбонат. При подинсталации, които подават междинни продукти, и при които не е било технически приложимо да се определят емисиите на парникови газове, свързани с последващите процеси на основата на представените данни, ефективността по отношение на емисиите на парникови газове на съответните подинсталации не следва да се взема предвид при определянето на преразгледаните стойности на показателите. Това се отнася за актуализирането на стойността на показателите за нефтохимически продукти и течни черни метали.
 (8)
 Методиката за задаване на емисии на различни подинасталации, определена в Делегиран регламент (ЕС) 2019/331, може да доведе до отрицателни стойности на ефективността по отношение на емисиите на парникови газове, когато топлинна енергия, произведена от гориво с нисък емисионен фактор, се подава към други подинсталации или инсталации. В такива случаи за ефективността по отношение на емисиите на парникови газове на съответната подинсталация трябва да бъде зададена нула за целите на определянето на преразгледаните стойност на показателите.
 (9)
 Мерките, предвидени в настоящия регламент, са в съответствие със становището на Комитета по изменение на климата,
 ПРИЕ НАСТОЯЩИЯ РЕГЛАМЕНТ:
 Член 1
 Преразгледаните стойности на показателите, посочени в приложението, се прилагат за хармонизираното безплатно разпределяне на квоти за емисии за периода 2021—2025 г.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 март 2021 година.
 За Комисията
 Председател
 Ursula VON DER LEYEN
 (1) ОВ L 275, 25.10.2003, стр. 32.
 (2) Решение 2011/278/ЕС на Комисията от 27 април 2011 г. за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета (ОВ L 130, 17.5.2011 г., стр. 1).
 (3) Делегиран регламент (ЕС) 2019/331 на Комисията от 19 декември 2018 г. за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член